b'\n_START_ARTICLE_\nBrandtov netopir\n_START_SECTION_\nOpis\n_START_PARAGRAPH_\nOdrasel brandtov netopir dose\xc5\xbee dol\xc5\xbeino med 4 in 5\xc2\xa0cm, razpon prhuti ima med 19 in 20\xc2\xa0cm, tehta pa med 4,3 in 9,5 grami. Ko\xc5\xbeuh ima relativno dolgo dlako in je na hrbtu zlatorjave, po trebuhu pa sivorumene barve. Uhlji, obraz in prhuti so pepelnato sive barve. Ta vrsta je raz\xc5\xa1irjena skoraj po vsej Evropi in velikem delu Azije, med vsemi vrstami netopirjev pa ima najve\xc4\x8dji indeks dolgega \xc5\xbeivljenja, ki je kar dvakrat ve\xc4\x8dji od \xc4\x8dlove\xc5\xa1kega.\n_START_SECTION_\nEholokacija\n_START_PARAGRAPH_\nSvoj plen lovi s pomo\xc4\x8djo eholokacije na frekvencah med 32 in 103\xc2\xa0kHz, z najve\xc4\x8djo energijo pri 51\xc2\xa0kHz in povpre\xc4\x8dnim trajanjem impulza 4,2 ms.'